CELEX: 32015D1027(02)
Language: hr
Date: 2015-10-26 00:00:00
Title: Odluka Komisije оd 26. listopada 2015. o priznavanju grenlandskog Ministarstva ribarstva, lova i poljoprivrede (APNN) u skladu s člankom 3. Provedbene uredbe Komisije (EU) 2015/1850 o utvrđivanju detaljnih pravila za provedbu Uredbe (EZ) br. 1007/2009 Europskog parlamenta i Vijeća o trgovini proizvodima od tuljana

27.10.2015   
            
            
               HR
            
            
               Službeni list Europske unije
            
            
               C 355/6
            
         ODLUKA KOMISIJE
   оd 26. listopada 2015.
   o priznavanju grenlandskog Ministarstva ribarstva, lova i poljoprivrede (APNN) u skladu s člankom 3. Provedbene uredbe Komisije (EU) 2015/1850 o utvrđivanju detaljnih pravila za provedbu Uredbe (EZ) br. 1007/2009 Europskog parlamenta i Vijeća o trgovini proizvodima od tuljana
   (2015/C 355/05)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Provedbenu uredbu Komisije (EU) 2015/1850 od 13. listopada 2015. o utvrđivanju detaljnih pravila za provedbu Uredbe (EZ) br. 1007/2009 Europskog parlamenta i Vijeća o trgovini proizvodima od tuljana (1), a posebno njezin članak 3. stavak 1.
   budući da:
   
               (1)
            
            
               Uredbom Komisije (EU) br. 737/2010 (2) utvrđuju se uvjeti pod kojima se proizvodi od tuljana koji su rezultat lova koji obavljaju inuitske i druge autohtone zajednice i proizvodi od tuljana koji su rezultat upravljanja pomorskim resursima mogu staviti na tržište Unije.
            
         
               (2)
            
            
               Svako stavljanje takvih proizvoda na tržište mora biti popraćeno dokumentom priznatog tijela kojim se potvrđuje da su ispunjeni uvjeti iz Uredbe (EU) br. 737/2010.
            
         
               (3)
            
            
               Komisija je 25. travnja 2013. donijela Odluku (3) o priznavanju grenlandskog Ministarstva ribarstva, lova i poljoprivrede (APNN) u skladu s člankom 6. Uredbe (EU) br. 737/2010.
            
         
               (4)
            
            
               Uredbom (EU) 2015/1775 Europskog parlamenta i Vijeća (4) izmijenjen je članak 3. Uredbe (EZ) br. 1007/2009 Europskog parlamenta i Vijeća (5), u kojoj se navode uvjeti pod kojima se proizvodi od tuljana koji su rezultat lova koji obavljaju inuitske i druge autohtone zajednice mogu staviti na tržište Unije.
            
         
               (5)
            
            
               Uredbom (EU) 2015/1775 stavljena je izvan snage Uredba (EU) br. 737/2010 s učinkom od dana primjene Provedbene uredbe (EU) 2015/1850.
            
         
               (6)
            
            
               Komisija je 28. rujna 2015. primila zahtjev popraćen dokaznom dokumentacijom, poslan 24. rujna, od grenlandskog Ministarstva za ribarstvo, lov i poljoprivredu (APNN) u kojem ono traži da ga se na temelju izmjena članka 3. Uredbe (EZ) br. 1007/2009 ponovno ovlasti kao priznato tijelo.
            
         
               (7)
            
            
               Nakon što je procijenila dokaznu dokumentaciju kako bi utvrdila jesu li ispunjeni zahtjevi za priznata tijela na temelju Provedbene uredbe (EU) 2015/1850 s obzirom na izmjene članka 3. Uredbe (EZ) br. 1007/2009, Komisija je utvrdila da grenlandsko Ministarstvo ribarstva, lova i poljoprivrede (APNN) ispunjava zahtjeve iz članka 3. stavka 1. točaka (b) i (e) Provedbene uredbe (EU) 2015/1850.
            
         
               (8)
            
            
               Grenlandskom Ministarstvu ribarstva, lova i poljoprivrede (APNN) stoga bi trebalo odobriti zatraženo priznanje,
            
         ODLUČILA JE:
   Članak 1.
   Grenlandsko ministarstvo ribarstva, lova i poljoprivrede (APNN) priznaje se u skladu s člankom 3. Provedbene uredbe (EU) 2015/1850.
   Članak 2.
   Glavni direktor Glavne uprave za okoliš zadužen je za osiguravanje da se podnositelja zahtjeva obavijesti o ovoj Odluci i da se sadržaj ove Odluke bez odgode objavi na internetskim stranicama Komisije.
   
      Sastavljeno u Bruxellesu 26. listopada 2015.
      
         
            Za Komisiju
         
         Karmenu VELLA
         
            Član Komisije
         
      
   
   
      (1)  SL L 271, 16.10.2015., str. 1.
   
   
      (2)  Uredba Komisije (EU) br. 737/2010 od 10. kolovoza 2010. o utvrđivanju detaljnih pravila za provedbu Uredbe (EZ) br. 1007/2009 Europskog parlamenta i Vijeća o trgovini proizvodima od tuljana (SL L 216, 17.8.2010., str. 1.).
   
      (3)  http://ec.europa.eu/environment/biodiversity/animal_welfare/seals/pdf/2013_2277_en.pdf.
   
      (4)  Uredba (EU) 2015/1775 Europskog parlamenta i Vijeća od 6. listopada 2015. o izmjeni Uredbe (EZ) br. 1007/2009 o trgovini proizvodima od tuljana i stavljanju izvan snage Uredbe Komisije (EU) br. 737/2010 (SL L 262, 7.10.2015., str. 1.).
   
      (5)  Uredba (EZ) br. 1007/2009 Europskog parlamenta i Vijeća od 16. rujna 2009. o trgovini proizvodima od tuljana (SL L 286, 31.10.2009., str. 36.).